คือผมเป็นมะเร็งเม็ดเลือดขาวรักษาหายดีเเล้ว99%ครับผมจะหายสนิทได้ไหมครับ เเล้วสามารถมีลูกได้รึป่าวครับ
สวัสดีค่ะ มะเร็งเม็ดเลือดขาว เป็นมะเร็งเม็ดเลือดชนิดหนึ่ง โดยผู้ป่วยโรคนี้จะมีจำนวนเม็ดเลือดขาวเพิ่มขึ้นผิดปกติจนทำลายระบบการสร้างเม็ดเลือดปกติของไขกระดูก ทำให้เกิดอาการเจ็บป่วยหรือติดเชื้อต่างๆได้ง่าย เกล็ดเลือดต่ำ เลือดออกง่าย มีไข้ หนาวสั่น อ่อนเพลียการรักษาในปัจจุบันนั้นหลักๆคือการให้เคมีบำบัด การทำภูมิคุ้มกันบำบัดซึ่งเป็นการรักษาโดยการฉีดสารบางอย่างเข้าไปในร่างกาย เพื่อให้ระบบภูมิคุ้มกันรับรู้ว่าเซลล์มะเร็งที่เกิดขึ้นเป็นเซลล์ผิดปกติและเข้าทำลายเซลล์ดังกล่าว ทำรังสีบำบัด หรือการปลูกถ่ายไขกระดูก โดยถึงแม้ว่าจะได้รับการปลูกถ่ายไขกระดูกอันใหม่เข้าไป ก็ยังมีรายงานว่าผู้ป่วยก็อาจจะกลับมามีมะเร็งเม็ดเลือดขาวซ้ำได้ ในปัจจุบันจึงยังเป็นโรคที่รักษาให้หายขาดได้ยากค่ะโดยการจะสามารถมีบุตรได้หรือไม่ คงต้องดูชนิดของมะเร็งที่เป็นและความรุนแรงค่ะ หากสามารถรักษาและควบคุมโรคให้มีชีวิตได้ใกล้เคียงคนปกติ และตัวเซลล์ตรงระบบสืบพันธุ์ไม่ได้ถูกมะเร็งทำลายไปมาก ก็อาจจะมีโอกาสมีบุตรได้ค่ะอ่านเพิ่มเติม